A 2017-es férfi kézilabda-világbajnokság európai selejtezőjét két körben rendezték. Az első körben az a 22 csapat vett részt, amely nem kvalifikálta magát a 2016-os Európa-bajnokságra. Az első körös csapatokat hat csoportba osztották, ahol körmérkőzést játszottak egymással. A csoportgyőztesek jutottak be a selejtező második körébe, ahol csatlakoztak hozzájuk a 2016-os Európa-bajnokság utolsó 12 helyén végzett csapatok. A 18 csapatot összesorsolták egymással, és a párharcok kilenc győztese kvalifikálja magát a 2017-es világbajnokságra.